Heinrich von Bock

Heinrich August von Bock (27. märts (ukj 8. aprill) 1771 Loodi − 21. märts (ukj 2. aprill) 1863 Loodi) oli Liivimaa maanõunik ja põllumees.

Elulugu
Ta sündis Lahmuse Bockide Loodi ja Vardi mõisniku Berend Ludwig von Bocki (1738–1815) ja tema abikaasa Helene Juliane Zoege von Manteuffeli (1738−1801) noorema lapsena.Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 578 . Õppis esmalt Valgas Heitmanni õppeasutuses ja seejärel sai koduhariduse. Astus Venemaa sõjaväeteenistusse. 1786. aastal teenis allohvitserina Semjonovski kaardiväepolgus. Läks erru 1790. aastal kapteni auastmes. 

Edaspidi oli Heinrich von Bock tegev rüütelkonna ametites. 1792. aastal sai ta Pärnu kreisikohtu assessoriks, hiljem oli maakohtu assessor. 1802−1827 oli ta Pärnu kreisisaadik, 1817–1820 Pärnu maakohtunik.  Liivimaa Üldkasuliku ja Ökonoomilise Sotsieteedi liige 1813. aastast. Seejärel valiti Liivimaa maanõunikuks, kellena oli ametis 1847. aastani. Ta oli ka Pärnu-Viljandi ülemkirikueestseisja..

1818. aastal võeti ta Eestimaa rüütelkonna matriklisse.Genealogisches Handbuch der baltischen Ritterschaften. Teil: Estland. Bd II. Görlitz: Verlag E. U. Starke, 1930, lk 127 .

Seltsitegevus
1811. aastal valiti ta Liivimaa Üldkasuliku ja Ökonoomilise Sotsieteedi tegevliikmeks.EAA, f. 1185, n. 1, s. 1231. Õpetatud Eesti Seltsi auliige aastast 1859.

Teoseid
Einige Worte zu den Gedanken des ehemaligen Oberdirektor der Livländischen Kredit-Bank, Peter Reinhold v. Sivers, einen fixirten Kurs der Banknoten betreffend. Dorpat: Grenzius, 1812.
Etwas über Land-Magazine überhaupt und die Liefländischen insbesondere. Pernau: Marquardt, 1813.
Einige Bemerkungen veranlasst durch zwei aufgestellte Preis-Fragen der Kaiserlichen freien ökonomischen Gesellschaft in St. Petersburg. Dorpat: Schünmann, 1814.

Vaata ka
Loodi mõis
Liivimaa Üldkasulik ja Ökonoomiline Sotsieteet

Viited

Kirjandus

Heinrich von
Kategooria:Liivimaa maanõunikud
Kategooria:Liivimaa mõisnikud
Kategooria:Eestimaa aadlikud
Kategooria:Liivimaa Üldkasuliku ja Ökonoomilise Sotsieteedi tegevliikmed
Kategooria:Õpetatud Eesti Seltsi auliikmed
Kategooria:Baltisakslased
Kategooria:Sündinud 1771
Kategooria:Surnud 1863